”Hän, joka jääköön nimeämättä” – Miksi EU-johtajat eivät halua läksyttää diktatuuria kohti luisuvan Unkarin Orbánia?

Euroopan unioni voi puuttua Unkarin toimiin, mutta vastaus on väistämättä kädenlämpöinen.

Kun Euroopan komission puheenjohtaja Ursula von der Leyen torstaina sanoi ääneen sanan Unkari, kuului äänetön kohahdus virtuaalisen pressitilaisuuden katsojajoukossa. Nyt se sanoi sen ääneen.

Kun Suomi ja 13 muuta EU-maata vetosivat myöhään keskiviikkona poikkeustoimien oikeanlaisen käytön ja demokratian puolesta, lausunnossa ei mainittu Unkaria.